**Ministru kabineta noteikumu projekta "Grozījumi Ministru kabineta 2012.** **gada 10.** **janvāra noteikumos Nr.** **50 "Vietvārdu informācijas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2012. gada 10. janvāra noteikumos Nr. 50 "Vietvārdu informācijas noteikumi"" (turpmāk – projekts) izstrādāts, izpildot Ministru kabineta 2016. gada 1. novembra sēdes protokollēmumā (prot. Nr. 58 39. §) doto uzdevumu – Tieslietu ministrijai līdz 2017. gada 1. martam izvērtēt nepieciešamību izdarīt grozījumus Ministru kabineta 2012. gada 10. janvāra noteikumos Nr. 50 "Vietvārdu informācijas noteikumi" (turpmāk – MK noteikumi Nr. 50), paredzot precīzāk noteikt oficiālo vietvārdu un oficiālo paralēlnosaukumu izvietojumu un samēru publiskajā informācijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr. 50 16. punkts paredz, ka pēc personas vai institūcijas rakstiska pieprasījuma atzinumu par vietvārda atbilstību šo noteikumu prasībām sniedz Valsts valodas centrs. Atzinumu sagatavo Valsts valodas centra Latviešu valodas ekspertu komisijas Vietvārdu apakškomisija. Valsts valodas centra atzinums ir saistošs minēto noteikumu III nodaļā minētajām vietvārdu piešķīrējinstitūcijām, proti, pašvaldības domēm, atbildīgajām ministrijām (Kultūras ministrijai, Satiksmes ministrijai, Vides aizsardzības un reģionālās attīstības ministrijai un Zemkopības ministrijai) un Latvijas Ģeotelpiskās informācijas aģentūrai. Ir identificēts, ka vietvārdu piešķīrējinstitūcijas reizēm pieņem lēmumu par oficiālo vietvārdu un oficiālo paralēlnosaukumu piešķiršanu, vietvārdu statusa maiņu un rakstības formas precizēšanu, nenoskaidrojot vai neņemot vērā vietvārdu informācijas jomā kompetentās iestādes – Valsts valodas centra – viedokli. Šādos gadījumos vietvārdu piešķīrējinstitūcijas pieņemtais lēmums neatspoguļo sabiedrības vairākuma viedokli un neatbilst sabiedrības interesēm, ja netiek nodrošināta precīzas un korektas vietvārdu informācijas aprite. Šo problēmu tiek piedāvāts risināt, skaidrāk izsakot attiecīgo MK noteikumu Nr. 50 regulējumu (21. punktu, 23. punkta ievaddaļu un 24. punktu), paredzot noteikt vietvārdu piešķīrējinstitūcijām pienākumu pamatoties uz Valsts valodas centra atzinumu visos gadījumos, kad tās piešķir ciemiem un viensētām, kā arī MK noteikumu Nr. 50 23. punktā ietvertajiem ģeogrāfiskajiem objektiem oficiālos vietvārdus un oficiālos paralēlnosaukumus, maina vietvārdu statusu un precizē to rakstības formu.Projekts paredz papildināt MK noteikumu Nr. 50 16. punktu un 35. un 85. punktu ar termiņu, kādā sniedzams Valsts valodas centra atzinums par vietvārda atbilstību šo noteikumu prasībām – 10 darbdienu laikā, kā arī noteikt vietvārdu piešķīrējinstitūcijām pienākumu iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu.Tāpat vietvārdu piešķīrējinstitūcijām turpmāk nosakāms pienākums sniegt pamatojumu arī oficiālā vietvārda vai oficiālā paralēlnosaukuma piešķiršanai, ne tikai vietvārda statusa maiņai vai rakstības formas precizēšanai. Šādā nolūkā projekts paredz izteikt jaunā redakcijā attiecīgo MK noteikumu Nr. 50 tiesību normu (30.7. apakšpunkts). Vienlaikus konstatēts arī, ka pašreizējais tiesiskais regulējums nepietiekami precīzi reglamentē oficiālo vietvārdu un oficiālo paralēlnosaukumu izvietojumu un samēru publiskajā informācijā, it īpaši, kad tā sniegta sabiedrībai pieejamās vietās. Projektā piedāvātais risinājums paredz šo nepilnību novērst, papildinot MK noteikumus Nr. 50 ar jaunu tiesību normu (68.1 punkts), kas noteic, ka gadījumos, kad sabiedrības informēšanai paredzētajā atklātajā informācijā līdzās oficiālajam vietvārdam lieto arī oficiālo paralēlnosaukumu, oficiālajam vietvārdam ierāda galveno vietu, un formas ziņā tas nedrīkst būt mazāks vai šaurāks par oficiālo paralēlnosaukumu.Tā kā svarīgs priekšnoteikums augšminētā pienākuma izpildē ir skaidri un konkrēti nosacījumi, kāda informācija iekļaujama vietvārdu piešķīrējinstitūcijas lēmuma projektā par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu, projekts paredz izteikt jaunā redakcijā attiecīgās MK noteikumu Nr. 50 tiesību normas (30., 33. un 62. punkts).Konstatējot, ka pašreiz spēkā esošais tiesiskais regulējums ir nepietiekams, lai novērstu vēsturisko ciemu un to nosaukumu izzušanu, projekts paredz izteikt jaunā redakcijā attiecīgās MK noteikumu Nr. 50 tiesību normas (18.11. apakšpunkts, 24.2. un 24.3. apakšpunkts), kā arī papildināt tās ar jaunu tiesību normu (71.1 punkts).Tā kā ar 2015. gada 11. decembri ir zaudējuši spēku Ministru kabineta 2009. gada 3. novembra noteikumi Nr. 1269 "Adresācijas sistēmas noteikumi" un to vietā ir spēkā Ministru kabineta 2015. gada 8. decembra noteikumi Nr. 698 "Adresācijas noteikumi", projekts kā tehniskus grozījumus piedāvā izteikt jaunā redakcijā MK noteikumu Nr. 50 tiesību normas, kurās bija ietverta atsauce uz spēku zaudējušiem noteikumiem, un paredz atsaucēs norādīt tikai normatīvo aktu jomu.Pašreizējā tiesiskā regulējuma grozīšanas leģitīmais mērķis secināms no Valsts valodas likuma 1. panta 2. punkta, proti, nodrošināt latviešu tautas kultūrvēsturiskā mantojuma saglabāšanu, kas reizē nosaka arī sabiedrības ieguvumu – korektu, latviešu valodas likumībām un kultūrvēstures tradīcijām atbilstošu vietvārdu lietojumu. Projektā piedāvātais tiesiskais regulējums ir samērīgs, jo atbilst sabiedrības vairākuma interesei saņemt precīzu un korektu vietvārdu informāciju. |
| 3. | Projekta izstrādē iesaistītās institūcijas | Projektu izstrādāja Valsts valodas centrs, konsultējoties ar Tieslietu ministriju. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz vietvārdu piešķīrējinstitūcijām – pašvaldības domi, atbildīgajām ministrijām (Kultūras ministriju, Satiksmes ministriju, Vides aizsardzības un reģionālās attīstības ministriju un Zemkopības ministriju) un Latvijas Ģeotelpiskās informācijas aģentūru.Projektā paredzētais tiesiskais regulējums tieši skar vietvārdu piešķīrējinstitūcijas, netieši – visu sabiedrību jeb visus valsts valodas lietotājus. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam nav ietekmes uz tautsaimniecību.Projekta tiesiskais regulējums nedaudz palielinās administratīvo slogu privātpersonām un vietvārdu piešķīrējinstitūcijām, uzliekot tām pienākumu pieprasīt Valsts valodas centra atzinumu. Prognozējams, ka nedaudz palielināsies Valsts valodas centra darba apjoms, sniedzot atzinumus. |
| 3. | Administratīvo izmaksu monetārs novērtējums | No projektā ietvertā regulējuma jaunas administratīvās izmaksas neveidosies.Prognozējams, ka administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniegs 200 eiro, bet mērķgrupai, ko veido juridiskas personas, – 2000 eiro, tādēļ administratīvo izmaksu monetārs novērtējums nav norādīts. Projektā piedāvātie grozījumi atbildīs ekonomijai, lietderībai un efektivitātei, jo tie paredz, ka vietvārdu piešķīrējinstitūcijas turpmāk nodrošinās korektas vietvārdu informācijas apriti, izvairoties no nepareizu, sabiedrības vairākuma interesēm neatbilstošu lēmumu pieņemšanas, kurus būtu nepieciešams pārskatīt un mainīt, tādējādi radot papildu administratīvās izmaksas un apgrūtinājumu gan privātpersonām, gan institūcijām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2005. gada 22. marta noteikumos Nr. 202 "Valsts valodas centra nolikums", kas paredz, ka Valsts valodas centrs sniedz ekspertu atzinumus par vietvārdu atbilstību vietvārdu informācijas noteikumu prasībām. |
| 2. | Atbildīgā institūcija | Tieslietu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Tieslietu ministrijas un Valsts kancelejas tīmekļa vietnē sadaļā "Sabiedrības līdzdalība", tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" paziņojums par līdzdalības iespējām 2017. gada 8. martā tika ievietots Tieslietu ministrijas tīmekļa vietnē un Valsts kancelejas tīmekļa vietnē. Paziņojumā paredzēts, ka sabiedrības pārstāvji par tiesību aktu projektu var rakstiski sniegt viedokli līdz 2017. gada 22. martam. |
| 3. | Sabiedrības līdzdalības rezultāti | Pēc projekta ievietošanas Tieslietu ministrijas un Valsts kancelejas tīmekļa vietnē sabiedrības pārstāvju viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības domes, Kultūras ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Latvijas Ģeotelpiskās informācijas aģentūra, Valsts valodas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde būtiski neietekmēs pārvaldes funkcijas, uzdevumus un pieejamos cilvēkresursus. Prognozējams, ka nedaudz palielināsies Valsts valodas centra darba apjoms, sniedzot atzinumus.Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Baltiņš 67331814

maris.baltins@vvc.gov.lv